PMIndiaData/PMIndiaSum huggingface dataset:
ମଇ ୨୩-୨୫, ୨୦୨୨ରେ ଅନୁଷ୍ଠିତ କ୍ୱାଡ୍‍ ନେତାଙ୍କ ଶିଖର ସମ୍ମିଳନୀରେ ଯୋଗ ଦେବାପାଇଁ ଜାପାନ ଗସ୍ତ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାପାନର ପ୍ରଧାନମନ୍ତ୍ରୀ ଫୁମିଓ କିଶିଦାଙ୍କ ନିମନ୍ତ୍ରଣ କ୍ରମେ ଯୁକ୍ତରାଷ୍ଟ୍ର ଆମେରିକାର ରାଷ୍ଟ୍ରପତି ଜୋସେଫ ଆର ବାଇଡେନ ଏବଂ ଅଷ୍ଟ୍ରେଲିଆର ପ୍ରଧାନମନ୍ତ୍ରୀଙ୍କ ସହିତ ମଇ ୨୪,୨୦୨୨ରେ ଜାପାନରେ ଅନୁଷ୍ଠିତ କ୍ୱାଡ୍‍ ନେତାମାନଙ୍କ ଶିଖର ସମ୍ମିଳନୀରେ ଅଂଶଗ୍ରହଣ କରିବେ । ଟୋକିଓରେ ଅନୁଷ୍ଠିତ ଏହି ଶିଖର ସମ୍ମିଳନୀ ହେଉଛି ମାର୍ଚ୍ଚ ୨୦୨୧ ରେ ଅନୁଷ୍ଠିତ ସେମାନଙ୍କର ପ୍ରଥମ ଭର୍ଚୁଆଲ୍ ବୈଠକ ପରେ ଚତୁର୍ଥ କ୍ୱାଡ୍‍ ନେତାଙ୍କ ଆଲୋଚନା । ସେପ୍ଟେମ୍ବର ୨୦୨୧ ରେ ୱାଶିଂଟନ୍ ଡି.ସି. ଠାରେ ନେତାମାନେ ଶିଖର ସମ୍ମିଳନୀରେ ଏକାଠି ହୋଇଥିଲେ ଏବଂ ମାର୍ଚ୍ଚ ୨୦୨୨ରେ ଭର୍ଚୁଆଲ ବୈଠକରେ ଯୋଗ ଦେଇଥିଲେ । ଆସନ୍ତା କ୍ୱାଡ୍‍ ଶିଖର ସମ୍ମିଳନୀ ନେତାମାନଙ୍କୁ ଭାରତ-ପ୍ରଶାନ୍ତ ମହାସାଗରୀୟ ଅଞ୍ଚଳର ବିକାଶ ଏବଂ ପାରସ୍ପରିକ ସ୍ୱାର୍ଥର ସମସାମୟିକ ବିଶ୍ୱସ୍ତରୀୟ ପ୍ରସଙ୍ଗ ଉପରେ ମତ ବିନିମୟ ପାଇଁ ଏକ ସୁଯୋଗ ପ୍ରଦାନ କରିବ । ନେତାମାନେ କ୍ୱାଡ୍ ପଦକ୍ଷେପ ଏବଂ କାର୍ଯ୍ୟକାରୀ ଗୋଷ୍ଠୀର ଅଗ୍ରଗତିର ସମୀକ୍ଷା କରିବେ, ସହଯୋଗର ନୂତନ କ୍ଷେତ୍ର ଚିହ୍ନଟ କରିବେ ଏବଂ ଭବିଷ୍ୟତର ସହଯୋଗ ପାଇଁ ରଣନୀତିକ ମାର୍ଗଦର୍ଶନ ଏବଂ ଦୃଷ୍ଟିକୋଣ ପ୍ରଦାନ କରିବେ । ୨୪ ମଇରେ ଜାପାନର ପ୍ରଧାନମନ୍ତ୍ରୀ ମାନ୍ୟବର ଶ୍ରୀ ଫୁମିଓ କିଶିଡାଙ୍କ ସହିତ ପ୍ରଧାନମନ୍ତ୍ରୀ ଏକ ଦ୍ୱିପାକ୍ଷିକ ବୈଠକ କରିବେ । ଏହି ଦୁଇ ନେତାଙ୍କ ପାଇଁ ଜାପାନ ପ୍ରଧାନମନ୍ତ୍ରୀ କିଶିଦାଙ୍କ ଭାରତ ଗସ୍ତ ସମୟରେ ମାର୍ଚ୍ଚ ୨୦୨୨ ରେ ଅନୁଷ୍ଠିତ ୧୪ ତମ ଭାରତ-ଜାପାନ ବାର୍ଷିକ ସମ୍ମିଳନୀରୁ ଆଲୋଚନାକୁ ଆଗକୁ ବଢାଇବାକୁ ଏକ ସୁଯୋଗ ପ୍ରଦାନ କରିବ । ଏହି ଗସ୍ତ ସମୟରେ ପ୍ରଧାନମନ୍ତ୍ରୀ ଜାପାନର ବ୍ୟବସାୟ ନେତୃମଣ୍ଡଳୀ ସହ ଏକ ବ୍ୟବସାୟିକ କାର୍ଯ୍ୟକ୍ରମରେ ଅଂଶଗ୍ରହଣ କରିବେ ଏବଂ ଜାପାନର ଭାରତୀୟ ସମ୍ପ୍ରଦାୟ ସହିତ ମଧ୍ୟ ଆଲୋଚନା ଓ ସମ୍ବୋଧିତ କରିବେ । ୨୪ ମଇ ୨୦୨୨ ରେ ପ୍ରଧାନମନ୍ତ୍ରୀ ଆମେରିକାର ରାଷ୍ଟ୍ରପତି ମାନ୍ୟବର ଜୋସେଫ୍ ଆର ବାଇଡେନଙ୍କ ସହ ଦ୍ୱିପାକ୍ଷିକ ବୈଠକ କରିବେ । ଦୁଇ ନେତା ଭାରତ-ଆମେରିକାର ରଣନୀତିକ ସହଯୋଗର ସମୀକ୍ଷା କରିବେ ଏବଂ ବିଶେଷକରି ନିକଟରେ ୧୧ ଏପ୍ରିଲ୍ ୨୦୨୨ ହୋଇଥିବା ଆଲୋଚନା ଉପରେ ଗୁରୁତ୍ୱ ଦେବେ । ସେପ୍ଟେମ୍ବର ୨୦୨୧ ରେ ରାଷ୍ଟ୍ରପତି ବାଇଡେନ ସହ ପ୍ରଧାନମନ୍ତ୍ରୀଙ୍କ ଦ୍ୱିପାକ୍ଷିକ ବୈଠକର ଆଲୋଚନା ଉପରେ ଅନୁଧ୍ୟାନ କରିବେ ବୋଲି ଆଶା କରାଯାଉଛି । ଉଭୟ ନେତା ଆଞ୍ଚଳିକ ଏବଂ ଆର୍ନ୍ତଜାତିକ ବିକାଶ ପ୍ରସଙ୍ଗ ଉପରେ ମତ ବିନିମୟ କରିବେ । ପ୍ରଧାନମନ୍ତ୍ରୀ ଅଷ୍ଟ୍ରେଲିଆର ପ୍ରଧାନମନ୍ତ୍ରୀଙ୍କ ସହିତ ଦ୍ୱିପାକ୍ଷିକ ବୈଠକ କରିବାର ସମ୍ଭାବନା ଅଛି, ଯେଉଁଠାରେ ୨୧ ମଇ ୨୦୨୨ ରେ ର୍ନିବାଚନ ଅନୁଷ୍ଠିତ ହେବ । ଦୁଇ ନେତା ଭାରତ-ଅଷ୍ଟେିଲିଆ ରଣନୀତିକ ସହଯୋଗ ସହିତ ଆଞ୍ଚଳିକ ଏବଂ ଆର୍ନ୍ତଜାତିକ ବିକାଶ ପ୍ରସଙ୍ଗରେ ଦୁଇ ଦେଶର ସ୍ୱାର୍ଥ ଉପରେ ମତ ବିନିମୟ କରିପାରନ୍ତି । ଦୁଇ ପ୍ରଧାନମନ୍ତ୍ରୀଙ୍କ ମଧ୍ୟରେ ଶେଷ ଦ୍ୱିପାକ୍ଷିକ ବୈଠକ ୨୧ ମାର୍ଚ୍ଚ ୨୦୨୨ ରେ ଅନୁଷ୍ଠିତ ହୋଇଥିଲା ଏବଂ ତା'ପରେ ୨ ଏପ୍ରିଲ ୨୦୨୨ ରେ ଭାରତ-ଅଷ୍ଟ୍ରେଲିଆ ଅର୍ଥନୈତିକ ସହଯୋଗ ଏବଂ ବାଣିଜ୍ୟ ଚୁକ୍ତିନାମା (ଇସିଟିଏ) ସ୍ୱାକ୍ଷରିତ ହୋଇଥିଲା ।
ବୁଦାପେଷ୍ଟରେ ଅନୁଷ୍ଠିତ ବିଶ୍ୱ କ୍ୟାଡେଟ ଚାମ୍ପିଅନସିପରେ ପଦକ ଜିତିଥିବା ଭାରତୀୟ ଦଳକୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହଙ୍ଗେରିର ବୁଦାପେଷ୍ଟ ଠାରେ ଅନୁଷ୍ଠିତ ବିଶ୍ୱ କ୍ୟାଡେଟ ଚାମ୍ପିଅନସିପରେ ପଦକ ଜିତିଥିବା ଭାରତୀୟ ଦଳକୁ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟ ଯୋଗେ କହିଛନ୍ତି, ଆମ କ୍ରୀଡାବିତମାନେ ଆମକୁ ଗୌରବାନ୍ୱିତ କରି ଚାଲିଛନ୍ତି । ହଙ୍ଗେରିର ବୁଦାପେଷ୍ଟ ଠାରେ ଅନୁଷ୍ଠିତ ବିଶ୍ୱ କ୍ୟାଡେଟ ଚାମ୍ପିଅନସିପରେ ଭାରତ ୫ଟି ସ୍ୱର୍ଣ୍ଣପଦକ ସହ ୧୩ଟି ପଦକ ଜିତିଛି । ଆମ ଟିମକୁ ଶୁଭେଚ୍ଛା ଜଣାଉଛି ଓ ସେମାନଙ୍କ ଭବିଷ୍ୟତ ପ୍ରୟାସ ପାଇଁ ଶୁଭକାମନା ।
ମଣିପୁର ଭୂସ୍ଖଳନଜନିତ ସ୍ଥିତି ସମୀକ୍ଷା କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ମଣିପୁର ମୁଖ୍ୟମନ୍ତ୍ରୀ ଶ୍ରୀ ଏନ ବୀରେନ ସିଂହଙ୍କ ସହ ଆଲୋଚନା କରିବା ସହ ରାଜ୍ୟରେ ଭୂସ୍ଖଳନଜନିତ ସ୍ଥିତିର ସମୀକ୍ଷା କରିଛନ୍ତି । ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି; “ମଣିପୁର ମୁଖ୍ୟମନ୍ତ୍ରୀ ଶ୍ରୀ @NBirenSingh Jiଙ୍କ ସହ ବାର୍ତ୍ତାଳାପ କଲି ଓ ଭୂସ୍ଖଳନଜନିତ ଦୁଃଖଦ ସ୍ଥିତିର ସମୀକ୍ଷା କଲି । କେନ୍ଦ୍ର ପକ୍ଷରୁ ସମସ୍ତ ପ୍ରକାର ସହାୟତା ଯୋଗାଇ ଦେବାକୁ ପ୍ରତିଶ୍ରୁତି ଦେଲି । କ୍ଷତିଗ୍ରସ୍ତମାନଙ୍କ ସୁରକ୍ଷା କାମନା କରୁଛି । ଶୋକସନ୍ତପ୍ତ ପରିବାରବର୍ଗଙ୍କୁ ସମବେଦନା ଜଣାଉଛି । ଆହତମାନଙ୍କ ଦ୍ରୁତ ଆରୋଗ୍ୟ କାମନା କରୁଛି ।”
କୋପେନ ହେଗେନଠାରେ ଭାରତ -ଡେନମାର୍କ ବ୍ୟାବସାୟିକ ମଞ୍ଚରେ ପ୍ରଧାନମନ୍ତ୍ରୀଙ୍କ ଅଂଶଗ୍ରହଣ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଡେନମାର୍କ ପ୍ରଧାନମନ୍ତ୍ରୀ ମହାମହିମ ଶ୍ରୀମତୀ ମେଟେ ଫେଡେରିକସେନ ଓ ଡେନମାର୍କର ଯୁବରାଜ ଫ୍ରେଡରିକ ଙ୍କ ସହ ଡେନିସ ଶିଳ୍ପ ମହାସଂଘଠାରେ ଆୟୋଜିତ ଭାରତ-ଡେନମାର୍କ ବ୍ୟାବସାୟିକ ମଞ୍ଚରେ ଯୋଗଦେଇଛନ୍ତି । ପ୍ରଧାନମନ୍ତ୍ରୀ ଦୁଇ ଦେଶର ଆର୍ଥକ କୌଶଳ ଭାଗିଦାରିତା ଉପରେ ଗୁରୁତ୍ୱ ଆରୋପ କରିବା ସହ ଭାରତରେ ସବୁଜ ପ୍ରଯୁକ୍ତି, କୋଲ୍ଡଚେନ, ବର୍ଜ୍ୟରୁ ସମ୍ପଦ, ଜାହାଜ ଓ ବନ୍ଦର ଇତ୍ୟାଦି କ୍ଷେତ୍ରରେ ବିପୁଳ ସମ୍ଭାବନା ଥିବା ସୁଯୋଗର ସଦୁପଯୋଗ ପାଇଁ ଡେନିସ କମ୍ପାନୀମାନଙ୍କୁ ଆମନ୍ତ୍ରଣ ଜଣାଇଥିଲେ । ସେ ଭାରତର ବନ୍ଧୁଭାବାପନ୍ନ ବ୍ୟାବସାୟିକ ମନୋବୃତ୍ତିର ଆଲୋକପାତ କରିବା ସହ ଉଭୟ ଦେଶର ବ୍ୟାବସାୟିକ ସଂସ୍ଥା ସହଭାଗୀ ସୁଯୋଗ ନେବାକୁ ଉତ୍ସାହିତ କରିଥିଲେ । ଡେନମାର୍କ ପ୍ରଧାନମନ୍ତ୍ରୀ ଫ୍ରେଡରିକସେନ ବ୍ୟବସାୟୀ ଗୋଷ୍ଠୀକୁ ଦୁଇଦେଶ ମଧ୍ୟରେ ଥିବା ସମ୍ପର୍କର ସେତୁ ତିଆରି ଉପରେ ଆଲୋକପାତ କରିଥିଲେ । ଉଭୟ ଦେଶ ମଧ୍ୟରେ ବ୍ୟାବସାୟିକ ସହଯୋଗ କ୍ଷେତ୍ରଗୁଡିକ ହେଲା ସବୁଜ ପ୍ରଯୁକ୍ତି, ଅଭିନବୀକରଣ ଓ ଡିଜିଟାଇଜେସନ ଶକ୍ତି କ୍ଷେତ୍ରରେ ସ୍ୱାବଲମ୍ବୀ ଓ ଅକ୍ଷୟ ଶକ୍ତି ଜଳ, ପରିବେଶ ଏବଂ କୃଷି ଭିତ୍ତିଭୂମି, ପରିବହନ ଓ ସେବା ନିମ୍ନଲିଖିତ ବ୍ୟବସାୟୀ ନେୃତବୃନ୍ଦ ବ୍ୟବସାୟ ମଂଚରେ ଅଂଶଗ୍ରହଣ କରିଥିଲେ । –ଶ୍ରୀ ସଞ୍ଜୀବ ବଜାଜା, ଅଧ୍ୟକ୍ଷ ଓ ପରିଚାଳନା ନିର୍ଦ୍ଦେଶକ ବଜାଜ ଫିନସର୍ଭ ଲିମିଟେଡ –ଶ୍ରୀ ବାବା ଏମ୍‌, କଲ୍ୟାଣୀ, ଅଧ୍ୟକ୍ଷ ଓ ପରିଚାଳନା ନିର୍ଦ୍ଦେଶକ, ଭାରତ ଫୋର୍ଜ ଶ୍ରୀ ମହେନ୍ଦ୍ର ସିଂଘୀ, ପରିଚାଳନା ନିର୍ଦ୍ଦେଶକ ଓ ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ଡାଲମିଆ ସିମେଣ୍ଟ (ଭାରତ) ଲିମିଟେଡ ଶ୍ରୀ ରିଜୁଆନ ସୁମର, ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ଓ ପରିଚାଳନା ନିର୍ଦ୍ଦେଶକ, ହିନ୍ଦୁସ୍ତାନ ପୋର୍ଟ ପ୍ରାଇଭେଟ ଲିମିଟେଡ ଶ୍ରୀ ଦର୍ଶନ ହୀରା ନନ୍ଦାନୀ, ଅଧ୍ୟକ୍ଷ ହୀରା ନନ୍ଦାନୀ ଗ୍ରୁପ ଶ୍ରୀ ପୁନୀତ ଛତୱାଲ, ପରିଚାଳନା ନିର୍ଦ୍ଦେଶକ ଓ ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ, ଭାରତୀୟ ହୋଟେଲ କମ୍ପାନୀ ଲିମିଟେଡ –ଶ୍ରୀ ଦୀପକ ବାଗଲା, ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ଓ ପରିଚାଳନା ନିର୍ଦ୍ଦେଶକ, ଇନଭେଷ୍ଟ ଇଣ୍ଡିଆ ଶ୍ରୀ ରିତେଶ ଅଗ୍ରୱାଲ, ପ୍ରତିଷ୍ଠାତା ଓ ସିଇଓ, ଓୟୋ ରୁମ୍‌ସ୍‌ ଶ୍ରୀ ସଲିଲ ସିଂଘଲ, ଅଧ୍ୟକ୍ଷ ଏମିରେଟର, ପି ଆଇ ଇଣ୍ଡଷ୍ଟ୍ରି ସୁମନ୍ତ ସିହ୍ନା ଅଧ୍ୟକ୍ଷ ଓ ଏମ୍‌ଡି, ରିନ୍ୟୁ ପାୱାର ଶ୍ରୀ ଦିନେଶ ଖରା, ଅଧ୍ୟକ୍ଷ ଷ୍ଟେଟବ୍ୟାଙ୍କ ଅଫ୍ ଇଣ୍ଡିଆ ଶ୍ରୀ ସି.ପି. ଗୁରନାନୀ, ଏମ୍‌ଡି ଆଣ୍ଡ ସିଇଓ, ଟେକ ମହିନ୍ଦ୍ରା ଲିମିଟେଡ ଶ୍ରୀ ତୁଲସୀ ତନ୍ତୀ, ସୁଜଲନ ଓ ଏନର୍ଜୀ ଲିମିଟେଡ ଡେନିସ ବ୍ୟାବସାୟିକ ପ୍ରତିନିଧିଗଣ ନିଏଲ ଆଜେଜେର, ମାଲିକ, ଏଭିକ ପିଟର ପାଲିରୋଜ, ସିଇଓ, ବେଟର ସିସ୍ ଟି ହାର୍ଟ, ସିଇଓ କାଲ୍‌ସବର୍ଗ ଜାକୋବ ବାରୁଏଲ ପଲସେନ ପରିଚାଳନା ଭାଗିଦାର କୋପେନହେଗନ ଭିତ୍ତିଭୂମି ପାର୍ଟନର୍ସ –ଜୁକା ପେରେଟୋଲା, ଅଧ୍ୟକ୍ଷ ଉଙଡଓ ଆଣ୍ଡ ସିମେନ୍ସ ୱିଣ୍ଡି ପାୱାର ଜୋରସେନ ମାଡସ କ୍ଳାଭସେନ, ମାଲିକ ଡାନଫସ ଥମାସ ପ୍ଲେନବର୍ଗ, ଅଧ୍ୟକ୍ଷ ଡିଏସଭି- କିମ୍ ରେଜବେ ହାନସେନ, ଅଧ୍ୟକ୍ଷ ଗ୍ରୁପ ପୋଜ ରୋଲାଁବାନ, ସିଇଓ, ହାଲଡୋର ଟୋପସେ ଲାର ପିଟରସନ, ସିଇଓ, ହେମ୍ପଲେ ନିଏଲ ମେଡିଗାର୍ଡ, ଅଧ୍ୟକ୍ଷ ଆଇଏସ୍‌ଏସ୍‌ ଅଲିଭର ଫଟଟାନ, ସିଇଓ, ଏଲଏମ୍ ୱିଣ୍ଡ ପାୱାର ବ୍ଲେଡସ୍‌ ଜାଁ ପିଟର ସେଓଲ, ସିଓଇ ରାମବୋଲ ଜାଁ ବିରଗର ସନ, ସିିଇସ, ରକ୍‌ଭଲ ମାଡସ ନିପର, ସିଇଓ, ଲିଷ୍ଟେଡ
ରାଜ୍ୟସଭାରେ ନୂତନ ଉପରାଷ୍ଟ୍ରପତି ତଥା ଅଧ୍ୟକ୍ଷଙ୍କୁ ସ୍ୱାଗତ ସମ୍ବର୍ଦ୍ଧନା, ବକ୍ତବ୍ୟ ରଖିଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟସଭାରେ ସଦସ୍ୟମାନଙ୍କ ସହ ମିଶି ଗୃହର ନୂତନ ଅଧ୍ୟକ୍ଷ ତଥା ଉପରାଷ୍ଟ୍ରପତି ଶ୍ରୀ ଏମ. ଭେଙ୍କେୟା ନାଇଡୁଙ୍କୁ ସ୍ୱାଗତ କରିଛନ୍ତି । ସ୍ୱାଗତ ଅଧିବେଶନରେ ନିଜର ବକ୍ତବ୍ୟ ରଖି ପ୍ରଧାନମନ୍ତ୍ରୀ କହିଛନ୍ତି ଯେ ଆଜି ଅଗଷ୍ଟ 11 ତାରିଖ ହେଉଛି ଏକ ପବିତ୍ର ଦିବସ ଯେଉଁଦିନ ସ୍ୱାଧୀନତା ସଂଗ୍ରାମର ମହାନ ଯୁବ ବିପ୍ଳବୀ ଶ୍ରୀ ଖୁଦିରାମ ବୋଷଙ୍କୁ ଇଂରେଜମାନେ ଫାସି ଖୁଣ୍ଟରେ ଝୁଲାଇ ଥିଲେ । ମୁକ୍ତି ସଂଗ୍ରାମରେ ଝାସ ଦେଇଥିବା ସ୍ୱାଧୀନତା ସଂଗ୍ରାମୀମାନଙ୍କର ଏହି ମହାନ ଗାଥା ଓ ଆତ୍ମବଳୀକୁ ସ୍ମରଣ କରିବା ହେଉଛି ଆଜି ଦିବସର ତାତ୍ପର୍ଯ୍ୟ । କେବଳ ସ୍ମରଣ କଲେ ହେବନାହିଁ ବରଂ ଏହି ମହାପୁରୁଷ ମାନଙ୍କର ବଳିଦାନ ଆମ୍ଭମାନଙ୍କୁ ରାଷ୍ଟ୍ର କର୍ତ୍ତବ୍ୟ ଲାଗି ମନେପକାଇ ଦେଉଛି । ପ୍ରଧାନମନ୍ତ୍ରୀ କହିଥିଲେ ଯେ ଶ୍ରୀ ଭେଙ୍କେୟା ନାଇଡୁ ହେଉଛନ୍ତି ପ୍ରଥମ ଉପରାଷ୍ଟ୍ରପତି ଯିଏକି ସ୍ୱାଧୀନ ଭାରତରେ ଜନ୍ମଗ୍ରହଣ କରିଛନ୍ତି । ଶ୍ରୀ ନାଇଡୁଙ୍କର ସଂସଦୀୟ କାର୍ଯ୍ୟ ଶୈଳୀ, ପରମ୍ପରା, ସଦନର କାର୍ଯ୍ୟଧାରା ସଂପର୍କରେ ଦୀର୍ଘ ଅନୁଭୂତି ରହିଛି ଏବଂ ସେ ଏହାର ଜଟିଳତା ସଂପର୍କରେ ପୂର୍ଣ୍ଣ ରୂପେ ଅବଗତ ଅଛନ୍ତି । ଶ୍ରୀ ଭେଙ୍କେୟା ନାଇଡୁଙ୍କ ସହ ତାଙ୍କର ଦୀର୍ଘ ଦିନର ସମ୍ବନ୍ଧକୁ ମନେପକାଇ ପ୍ରଧାନମନ୍ତ୍ରୀ କହିଛନ୍ତି ଯେ ନୂତନ ଉପରାଷ୍ଟ୍ରପତି ଶ୍ରୀ ନାଇଡୁ ସବୁବେଳେ ଗ୍ରାମାଂଚଳ, ଗରିବ, ଚାଷୀ-ମୂଲିଆଙ୍କ ଜୀବନଜୀବିକା ନେଇ ସମ୍ବେଦନଶୀଳ ରହିଥାଆନ୍ତି । ଶ୍ରୀ ନାଇଡୁଙ୍କର ଏହି ବିଷୟଗୁଡିକ ଉପରେ ଅନୁଭୂତି, ଅଭିମତ ଓ ପରାମର୍ଶ ଅତ୍ୟନ୍ତ ମୂଲ୍ୟବାନ ସାବ୍ୟସ୍ତ ହୋଇଆସିଛି । ପ୍ରଧାନମନ୍ତ୍ରୀ କହିଥିଲେ ଯେ ଆଜି ଭାରତର ସର୍ବୋଚ୍ଚ ସାମ୍ବିଧାନିକ ଆସନମାନଙ୍କରେ ସରଳ ଓ ଗ୍ରାମୀଣ ପୃଷ୍ଠଭୂମିରୁ ଆସିଥିବା ତୃଣମୂଳ ସ୍ତରର ବ୍ୟକ୍ତି ବିଶେଷ ଆସୀନ ହୋଇଛନ୍ତି । ଏହା ଭାରତୀୟ ଗଣତନ୍ତ୍ର ଏବଂ ସମ୍ବିଧାନର ପରିପକ୍ୱତା, ପାରଦର୍ଶୀତା ଓ ସମୃଦ୍ଧିଶାଳୀ ସଂସଦୀୟ ବ୍ୟବସ୍ଥାର ପରିଚାୟକ ।
ପ୍ରଧାନମନ୍ତ୍ରୀଙ୍କୁ ସାକ୍ଷାତ କଲେ ଆମେରିକା ପ୍ରତିରକ୍ଷା ମନ୍ତ୍ରୀ ଜେମ୍ସ ମାଟ୍ଟିସ

ଆମେରିକା ପ୍ରତିରକ୍ଷା ମନ୍ତ୍ରୀ ଜେମ୍ସ ମାଟ୍ଟିସ ଆଜି ଅପରାହ୍ନରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି । ଆଲୋଚନା କାଳରେ ପ୍ରଧାନମନ୍ତ୍ରୀ ଚଳିତ ବର୍ଷ ଜୁନ ମାସରେ ତାଙ୍କର ଆମେରିକା ଗସ୍ତ କାଳରେ ରାଷ୍ଟ୍ରପତି ଟ୍ରମ୍ପଙ୍କ ସହିତ ହୋଇଥିବା ବହୁମୂଖୀ, ସୌହାର୍ଦ୍ଦ୍ୟପୂର୍ଣ୍ଣ ଓ ଫଳପ୍ରଦ ଦ୍ଵୀପାକ୍ଷିକ ଆଲୋଚନା ସମ୍ପର୍କରେ ସ୍ମରଣ କରିଥିଲେ । ଦୁଇ ପକ୍ଷ ସାମ୍ପ୍ରତିକ ସୁଦୃଢ ସାମରିକ ଭାଗୀଦାରିତାକୁ ଆହୁରି ମଜବୁତ କରିବା ଲାଗି ସେମାନଙ୍କର ସଂକଳ୍ପକୁ ଦୋହରାଇଥିଲେ । ଜୁନ ଗସ୍ତ କାଳରେ ଗ୍ରହଣ କରାଯାଇଥିବା ନିଷ୍ପତ୍ତିଗୁଡିକର କାର୍ଯ୍ୟ।ନ୍ୱୟନ ଏବଂ ଦ୍ଵିପାକ୍ଷୀକ ଏଜେଣ୍ଡାକୁ ଆଗକୁ ବଢାଇନେବା ଦିଗରେ ହୋଇଥିବା ଅଗ୍ରଗତି ସମ୍ପର୍କରେ ମାର୍କିନ ପ୍ରତିରକ୍ଷା ମନ୍ତ୍ରୀ ପ୍ରଧାନମନ୍ତ୍ରୀଙ୍କୁ ଅବଗତ କରାଇଥିଲେ । ସମାନ ଅଗ୍ରାଧିକାର ଭିତ୍ତିରେ ଶାନ୍ତି, ସ୍ଥିରତା ରକ୍ଷା ସହିତ ଆତଙ୍କବାଦର ମୁକାବିଲା, ଆଞ୍ଚଳିକ ଓ ବୈଶ୍ଵିକ ପ୍ରସଙ୍ଗରେ ମିଳିତ ସହଯୋଗ ଆଦି ନେଇ ଦୁହେଁ ଆଲୋଚନା କରିଥିଲେ । ଉଭୟ ପକ୍ଷର ସ୍ଵାର୍ଥ ସମ୍ବନ୍ଧିତ ଆଞ୍ଚଳିକ ଓ ବୈଶ୍ଵିକ ପ୍ରସଙ୍ଗରେ ଦୁଇ ଦେଶର ନିବିଡ ସହଯୋଗିତାକୁ ପ୍ରଧାନମନ୍ତ୍ରୀ ବେଶ ପସନ୍ଦ ଓ ପ୍ରଶଂସା କରିଥିଲେ ।
22 ନଭେମ୍ବରରେ ରୋଜଗାର ମେଳା ଜରିଆରେ ପ୍ରାୟ 71,000 ନବନିଯୁକ୍ତମାନଙ୍କୁ ନିଯୁକ୍ତିପତ୍ର ବଣ୍ଟନ କରିବେ ପ୍ରଧାନମନ୍ତ୍ରୀ

ରୋଜଗାର ମେଳା ଜରିଆରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 22 ନଭେମ୍ବର ଦିନ ସକାଳ 10:30 ରେ ଭିଡିଓ କନଫରେନ୍ସିଂ ମାଧ୍ୟମରେ ପ୍ରାୟ 71,000 ନବ ନିଯୁକ୍ତମାନଙ୍କୁ ନିଯୁକ୍ତି ପତ୍ର ବଣ୍ଟନ କରିବେ। ଏହି ଅବସରରେ ପ୍ରଧାନମନ୍ତ୍ରୀ ନବନିଯୁକ୍ତଙ୍କୁ ସମ୍ବୋଧିତ ମଧ୍ୟ କରିବେ। ରୋଜଗାର ସୃଷ୍ଟି ଉପରେ ସର୍ବୋଚ୍ଚ ପ୍ରାଥମିକତା ଦେବା ପାଇଁ ପ୍ରଧାନମନ୍ତ୍ରୀଙ୍କ ପ୍ରତିବଦ୍ଧତା ପୂରଣ ଦିଗରେ ରୋଜଗାର ମେଳା ଏକ ପଦକ୍ଷେପ। ରୋଜଗାର ମେଳା ପରବର୍ତ୍ତି ନିଯୁକ୍ତି ସୃଷ୍ଟିରେ ଏକ ପ୍ରମୁଖ ଭୂମିକା ଗ୍ରହଣ କରିବ ଏବଂ ଯୁବକମାନଙ୍କୁ ସେମାନଙ୍କର ସଶକ୍ତିକରଣ ଏବଂ ଜାତୀୟ ବିକାଶରେ ସିଧାସଳଖ ଅଂଶଗ୍ରହଣ ପାଇଁ ଅର୍ଥପୂର୍ଣ୍ଣ ସୁଯୋଗ ପ୍ରଦାନ କରିବ ବୋଲି ଆଶା କରାଯାଉଛି। ଏହା ପୂର୍ବରୁ ଅକ୍ଟୋବରରେ, ରୋଜଗାର ମେଳା ଅଧୀନରେ 75,000 ନୂତନ ନିଯୁକ୍ତ ବ୍ୟକ୍ତିଙ୍କୁ ନିଯୁକ୍ତି ପତ୍ର ପ୍ରଦାନ କରାଯାଇଥିଲା। ନୂତନ ନିଯୁକ୍ତ ବ୍ୟକ୍ତିଙ୍କୁ ନିଯୁକ୍ତି ପତ୍ରର ଭୌତିକ କପି ଦେଶର 45ଟି ସ୍ଥାନରେ (ଗୁଜରାଟ ଏବଂ ହିମାଚଳ ପ୍ରଦେଶ ବ୍ୟତୀତ) ହସ୍ତାନ୍ତର କରାଯିବ। ଏହାପୂର୍ବରୁ ପୂର୍ଣ୍ଣ ହୋଇଥିବା ବର୍ଗ ବ୍ୟତୀତ ଶିକ୍ଷକ, ଅଧ୍ୟାପକ, ନର୍ସ, ନର୍ସିଂ ଅଫିସର, ଡାକ୍ତର, ଫାର୍ମାସିଷ୍ଟ, ରେଡିଓଗ୍ରାଫର ଏବଂ ଅନ୍ୟାନ୍ୟ ବୈଷୟିକ ଏବଂ ପାରାମେଡିକାଲ୍ ପୋଷ୍ଟଗୁଡିକ ମଧ୍ୟ ପୂରଣ କରାଯାଉଛି। ବିଭିନ୍ନ ସେଣ୍ଟ୍ରାଲ୍ ଆର୍ମଡ୍ ପୋଲିସ୍ ଫୋର୍ସ (ସିଏପିଏଫ୍‌) ରେ ଗୃହ ବ୍ୟାପାର ମନ୍ତ୍ରଣାଳୟ ଦ୍ୱାରା ବହୁ ସଂଖ୍ୟକ ପଦବୀ ପୂରଣ କରାଯାଉଛି। ପ୍ରଧାନମନ୍ତ୍ରୀ କର୍ମଯୋଗୀ ପ୍ରାରମ୍ଭ ମଡ୍ୟୁଲ୍ ମଧ୍ୟ ଶୁଭାରମ୍ଭ କରିବେ। ବିଭିନ୍ନ ସରକାରୀ ବିଭାଗର ସମସ୍ତ ନବନିଯୁକ୍ତଙ୍କ ପାଇଁ ମଡ୍ୟୁଲ୍ ହେଉଛି ଏକ ଅନଲାଇନ୍ ଓରିଏଣ୍ଟେସନ୍ ପାଠ୍ୟକ୍ରମ। ଏଥିରେ ସରକାରୀ କର୍ମଚାରୀଙ୍କ ପାଇଁ ଆଚରଣ ସଂହିତା, କର୍ମକ୍ଷେତ୍ରର ନୈତିକତା ଏବଂ ଅଖଣ୍ଡତା, ମାନବ ସମ୍ବଳ ନୀତି ଏବଂ ଅନ୍ୟାନ୍ୟ ସୁବିଧା ଏବଂ ଭତ୍ତା ଅନ୍ତର୍ଭୂକ୍ତ ହେବ ଯାହା ସେମାନଙ୍କୁ କାର୍ଯ୍ୟକ୍ଷେତ୍ରରେ ସହାୟତା ପ୍ରଦାନ କରିବ ଏବଂ ନୂତନ ଭୂମିକାକୁ ସୁଗମ କରିବାରେ ସାହାଯ୍ୟ କରିବ । ସେମାନେ ସେମାନଙ୍କର ଜ୍ଞାନ, କୌଶଳ ଏବଂ ଦକ୍ଷତା ବୃଦ୍ଧି ପାଇଁ igotkarmayogi.gov.in ପ୍ଲାଟଫର୍ମରେ ଅନ୍ୟାନ୍ୟ ପାଠ୍ୟକ୍ରମ ଅନୁସନ୍ଧାନ କରିବାର ସୁଯୋଗ ପାଇବେ ।
ଭାରତ ଓ ସିଙ୍ଗାପୁର ମଧ୍ୟରେ ଫିନଟେକ ଉପରେ ଏକ ମିଳିତ କାର୍ଯ୍ୟଗୋଷ୍ଠୀ ଗଠନ କରିବା ବୁଝାମଣା(ଏମଓୟୁ)କୁ କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଭାରତ ଏବଂ ସିଙ୍ଗାପୁର ମଧ୍ୟରେ ଫିନଟେକ ଉପରେ ମିଳିତ କାର୍ଯ୍ୟ ଗୋଷ୍ଠୀ (ଜେଡବ୍ଲ୍ୟୁଜି) ଗଠନ କରିବା ଲାଗି ଜୁନ, 2018ରେ ସ୍ୱାକ୍ଷରିତ ବୁଝାମଣା(ଏମଓୟୁ)କୁ ପିଛିଲା ଭାବେ ମଞ୍ଜୁର କରିଛନ୍ତି । ଲାଭ : ଭାରତ ଏବଂ ସିଙ୍ଗାପୁର ମଧ୍ୟରେ ଫିନଟେକ ଉପରେ ମିଳିତ କାର୍ଯ୍ୟ ଗୋଷ୍ଠୀର ଗଠନ ଉଭୟ ଦେଶ ମଧ୍ୟରେ ଫିନଟେକ କ୍ଷେତ୍ରରେ ସହଯୋଗ ଲାଗି କରାଯାଇଛି । ଭାରତ ଏବଂ ସିଙ୍ଗାପୁର ମଧ୍ୟରେ ସହଯୋଗ ଦ୍ୱାରା ଉଭୟ ଦେଶଗୁଡ଼ିକୁ ଆପ୍ଲିକେସନ ପ୍ରୋଗ୍ରାମିଂ ଇଂଟରଫେସ (ଏପିଆଇ), ରେଗୁଲେଟରୀ ସ୍ୟାଣ୍ଡବକ୍ସ, ପରିଶୋଧରେ ସୁରକ୍ଷା ଏବଂ ଡିଜିଟାଲ ନଗଦ ପ୍ରବାହ, ଇଲେକଟ୍ରୋନିକ ହସ୍ତାନ୍ତର ପାଇଁ ରୁପେ ନେଟୱାର୍କ (ଏନଇଟିଏସ)ର ଏକୀକରଣ, ୟୁପିଆଇ ଫାଷ୍ଟ ପେମେଣ୍ଟ ଲିଙ୍କ, ଆସିଆନ କ୍ଷେତ୍ରରେ ଆଧାର ଷ୍ଟ୍ୟାକ ଏବଂ ଇ-କେୱାଇସି ଏବଂ ନିୟମରେ ସହଯୋଗ, ଆର୍ଥିକ ବଜାର ଏବଂ ବୀମା କ୍ଷେତ୍ର ଏବଂ ସ୍ୟାଣ୍ଡବକ୍ସ ମଡେଲ ଲାଗି ସମାଧାନର ବିକାଶ କ୍ଷେତ୍ରରେ ଉତ୍କୃଷ୍ଟତା ହାସଲ କରିବାରେ ଲାଭ ମିଳିବ । ଜେଡବ୍ଲ୍ୟୁଜିର କ୍ଷେତ୍ର ଏବଂ କାର୍ଯ୍ୟ ସୀମା : 1. ସର୍ବଶ୍ରେଷ୍ଠ ପ୍ରଚଳନର ବିନିମୟ ସର୍ବଶ୍ରେଷ୍ଠ ପ୍ରଚଳନର ଆଦାନପ୍ରଦାନ ସହିତ ନିୟାମକ ସମ୍ପର୍କରେ ସୁଧାର ଲାଗି କ) ଫିନଟେକ ସହ ଜଡ଼ିତ ନୀତି ଏବଂ ନିୟାମକ ଉପରେ ଅଭିଜ୍ଞତାର ବିନିମୟକୁ ବଢ଼ାଇବା; ଖ) ଫିନଟେକ ଫାର୍ମ ଏବଂ ସମ୍ପତି ଦ୍ୱାରା ବିନା କୌଣସି ଭେଦଭାବରେ ତଥ୍ୟର ବ୍ୟବହାର ସହ ଜଡ଼ିତ ମାନକକୁ ପ୍ରସ୍ତୁତ କରିବାକୁ ପ୍ରୋତ୍ସାହନ । ଗ) ସାଇବର ସୁରକ୍ଷା, ଆର୍ଥିକ ଜାଲିଆତିର ଆଖପାଖରେ ବିଶ୍ୱରେ ଉତ୍ପନ୍ନ ହେଉଥିବା ନୂତନ ବିପଦ ସହିତ ନିୟାମକ ସଂସ୍ଥାନଗୁଡ଼ିକରେ ଉପଯୁକ୍ତ ଅଧିକାରୀମାନଙ୍କ ମଧ୍ୟରେ କ୍ଷମତା ନିର୍ମାଣର ପ୍ରାରମ୍ଭ । 2. ସହଯୋଗକୁ ପ୍ରୋତ୍ସାହନ ଭାରତ ଏବଂ ସିଙ୍ଗାପୁରରେ ଆର୍ଥିକ ପ୍ରଯୁକ୍ତି ଉଦ୍ୟୋଗ ମଧ୍ୟରେ ସହଯୋଗକୁ ପ୍ରୋତ୍ସାହନ ଦେବା ଲାଗି କ) ଫିନଟେକ କ୍ଷେତ୍ରରେ ଫାର୍ମଗୁଡ଼ିକ ମଧ୍ୟରେ ସହଯୋଗକୁ ପ୍ରୋତ୍ସାହନ; ଖ) ବ୍ୟବସାୟିକ/ଆର୍ଥିକ କ୍ଷେତ୍ର ଲାଗି ଫିନଟେକ ସମାଧାନର ବିକାଶକୁ ପ୍ରୋତ୍ସାହନ; ଗ) ଉଭୟ ପକ୍ଷର ଉପଯୁକ୍ତ ନୀତି ଅନୁରୂପ, ଫିନଟେକରେ ସିଙ୍ଗାପୁର ଏବଂ ଭାରତ ମଧ୍ୟରେ ଉଦ୍ୟମୀତା/ଷ୍ଟାର୍ଟଅପ ପ୍ରତିଭାର ସହଯୋଗକୁ ପ୍ରୋତ୍ସାହନ । 3. ଅନ୍ତର୍ଜାତୀୟ ମାନକର ବିକାଶ (କ) ଆପ୍ଲିକେସନ ପ୍ରୋଗ୍ରାମିଂ ଇଂଟରଫେସେସ (ଏପିଆଇ) ଆଣ୍ଡ ଷ୍ଟାଣ୍ଡାର୍ଡର ଅନ୍ତର୍ଜାତୀୟ ସଂସ୍କରଣର ଗଠନକୁ ପ୍ରୋତ୍ସାହନ, ଯାହା ଭାରତ ଏବଂ ସିଙ୍ଗାପୁରରେ ସର୍ବସାଧାରଣ ପ୍ରଣାଳୀରେ ପ୍ରସ୍ତୁତ ଏପିଆଇ ସହିତ ଆନ୍ତଃ-ସଂଚାଳିତ ଅଟେ । (i). ଡିଜିଟାଲ ପରିଚୟର ବ୍ୟବହାର କରୁଥିବା ନିବାସୀମାନଙ୍କ ସୀମା-ପାର ପ୍ରମାଣ ଏବଂ ଇଲେକଟ୍ରୋନିକ ନୋ – ୟୋର- କଷ୍ଟମର (କେୱାଇସି) ସକ୍ଷମ କରିବା; (ii) ସମନ୍ୱିତ ପରିଶୋଧ ଇଣ୍ଟରଫେସ (ଡିପିଆଇ) ଏବଂ ଦ୍ରୁତ ତଥା ସୁରକ୍ଷିତ ହସ୍ତାନ୍ତରଣ (ଫାଷ୍ଟ) ଡିଜିଟାଲ ଫଣ୍ଡ ହସ୍ତାନ୍ତର ମଞ୍ଚ ମଧ୍ୟରେ ପରିଶୋଧ ସମ୍ପର୍କ ସହଯୋଗକୁ ସକ୍ଷମ କରିବା; (iii) ଭାରତୀୟ ଜାତୀୟ ପରିଶୋଧ ନିଗମ (ଏନପିସିଆଇ) ଏବଂ ଇଲେକଟ୍ରୋନିକ ହସ୍ତାନ୍ତର ନେଟୱାର୍କ (ଏନଇଟିଏସ) ପରିଶୋଧ ନେଟୱାର୍କ ମଧ୍ୟରେ ଯୋଗାଯୋଗ ଜରିଆରେ ରୁପେ କ୍ରେଡିଟ/ଡେବିଟ କାର୍ଡରେ କ୍ରସ ଲର୍ଣ୍ଣିଂକୁ ସକ୍ଷମ କରିବା; (iv) ଡିପିଆଇ ଏବଂ ତ୍ୱରିତ ପ୍ରତିକ୍ରିୟା (କ୍ୟୁଆର) କୋଡ ଆଧାରିତ ପରିଶୋଧ ସ୍ୱିକୃତିକୁ ସକ୍ଷମ କରିବା; ଏବଂ (v) ଇ-ସ୍ୱାକ୍ଷର, ଆକ୍ରସ ବର୍ଡର୍ସ ଜରିଆରେ ଡିଜିଟାଲ ସ୍ୱାକ୍ଷର ପ୍ରୟୋଗକୁ ସକ୍ଷମ କରିବା । (ଖ) ଭାରତ ଏବଂ ସିଙ୍ଗାପୁର ମଧ୍ୟରେ ନିମ୍ନ କ୍ଷେତ୍ରରେ ସହଯୋଗକୁ ପ୍ରୋତ୍ସାହନ : (i) ଡିଜିଟାଲ ପ୍ରଶାସନ; (ii) ଆର୍ଥିକ ଅନ୍ତର୍ଭୂକ୍ତିକରଣ; ଏବଂ (iii) ଆସିଆନ ଫାଇନାନସିଆଲ ଇନୋଭେସନ ନେଟୱାର୍କ (ଏଏଫଆଇଏନ) ଏଜେଣ୍ଡାରେ ସହଭାଗୀତା ।
ଶ୍ରୀ ଗୁରୁ ଗ୍ରନ୍ଥ ସାହିବ ଜୀଙ୍କ ପ୍ରକାଶ ପୁରବ ଅବସରରେ ପ୍ରଧାନମନ୍ତ୍ରୀ ଲୋକଙ୍କୁ ଅଭିବାଦନ ଜଣାଇଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀ ଗୁରୁ ଗ୍ରନ୍ଥ ସାହେବ ଜୀଙ୍କ ପ୍ରକାଶ ପୁରବ ଅବସରରେ ଲୋକମାନଙ୍କୁ ଶୁଭେଚ୍ଛା ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; ଶ୍ରୀ ଗୁରୁ ଗ୍ରନ୍ଥ ସାହେବ ଜୀଙ୍କର ପବିତ୍ର ପ୍ରକାଶ ପୁରବ ଅବସରରେ ଶୁଭେଚ୍ଛା, ଯାହାର ଶ୍ରେଷ୍ଠ ନୀତି, ଦୟା, ନ୍ୟାୟ ଏବଂ ସମାନତା ଉପରେ ଗୁରୁତ୍ୱ ସମଗ୍ର ମାନବଜାତିକୁ ମାର୍ଗଦର୍ଶନ କରେ ।
କିମ୍ବଦନ୍ତୀ ହକି କ୍ରୀଡାବିତ ମହମ୍ମଦ ଶାହିଦଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

କିମ୍ବଦନ୍ତୀ ହକି କ୍ରୀଡାବିତ ମହମ୍ମଦ ଶାହିଦଙ୍କ ଦୁର୍ଭାଗ୍ୟଜନକ ଓ ଅକାଳ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ପ୍ରକାଶ କରିଛନ୍ତି । “ମହମ୍ମଦ ଶାହିଦଙ୍କ ଅକାଳ ଓ ଦୁର୍ଭାଗ୍ୟଜନକ ମୃତ୍ୟୁରେ ଭାରତ ଜଣେ ପ୍ରତିଭାଧାରୀ କ୍ରିଡାବିତ୍ ଙ୍କୁ ହରାଇଛି, ଯିଏକି ଅଦମ୍ୟ ଉତ୍ସାହ ଓ ଉଦ୍ଦୀପନାର ସହ କ୍ରିଡା ନୈପୁଣ୍ୟ ପ୍ରଦର୍ଶନ କରିଥିଲେ । ମହମ୍ମଦ ଶାହିଦଙ୍କୁ ବଞ୍ଚାଇବା ପାଇଁ ଆମେ ଆପ୍ରାଣ ଉଦ୍ୟମ କରିଥିଲୁ, କିନ୍ତୁ ଦୁଃଖର ବିଷୟ ଯେ, ନା ଆମର ସାହାଯ୍ୟ ଏବଂ ପ୍ରାର୍ଥନା ତାଙ୍କ ଜୀବନକୁ ବଞ୍ଚାଇବାରେ ସମର୍ଥ ହେଲା । ତାଙ୍କୁ ଗଭୀର ଶ୍ରଦ୍ଧାଞ୍ଜଳି । ତାଙ୍କ ଆତ୍ମାକୁ ଶାନ୍ତି ମିଳୁ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ହାଇଦ୍ରାବାଦଠାରେ NIR & PR କେନ୍ଦ୍ର ସ୍ଥାପନ ରାଜିନାମା ସ୍ୱାକ୍ଷର ପ୍ରସ୍ତାବକୁ କ୍ୟାବିନେଟ ମୋହର

ହାଇଦ୍ରାବାଦଠାରେ ଜାତୀୟ ଗ୍ରାମାଞ୍ଚଳ ବିକାଶ ଓ ପଞ୍ଚାୟତିରାଜ ପ୍ରତିଷ୍ଠାନ କେନ୍ଦ୍ର ସ୍ଥାପନ ନିମନ୍ତେ ଏକ ରାଜିନାମା ସ୍ୱାକ୍ଷର ପ୍ରସ୍ତାବକୁ କେନ୍ଦ୍ର କ୍ୟାବିନେଟ ମଞ୍ଜୁରି ପ୍ରଦାନ କରିଛି । ଭାରତ ସରକାରଙ୍କ ଗ୍ରାମାଞ୍ଚଳ ବିକାଶ ମନ୍ତ୍ରଣାଳୟ ତଥା ଏସିଆ ଓ ପ୍ରଶାନ୍ତ ମହାସାଗରୀୟ କ୍ଷେତ୍ରରେ ସମନ୍ୱିତ ଗ୍ରାମାଞ୍ଚଳ ବିକାଶ କେନ୍ଦ୍ର ମଧ୍ୟରେ ଏହି ରାଜିନାମା ସ୍ୱାକ୍ଷରିତ ହେବାର ପ୍ରସ୍ତାବ ରହିଛି । CIRDAP ଏବଂ NIR&PR ପ୍ରତିଷ୍ଠାନ ପରିସର ବିଭିନ୍ନ ପ୍ରକାର ଗ୍ରାମାଞ୍ଚଳ ବିକାଶ କାର୍ଯ୍ୟକ୍ରମ ସମ୍ପର୍କୀତ ଜ୍ଞାନକୌଶଳ ବିନିମୟ ଓ କାର୍ଯ୍ୟକ୍ରମ ଆୟୋଜନ ଦିଗରେ ସହାୟକ ହେବ । ଏହା NIR & PR କୁ ଏକ ସଂପଦ ପୂର୍ଣ୍ଣ ପ୍ରତିଷ୍ଠାନ ଭାବେ ପରିଚିତ କରାଇବ । ଗ୍ରାମାଞ୍ଚଳ ବିକାଶ ମନ୍ତ୍ରଣାଳୟ ଓ ଏହି ପ୍ରତିଷ୍ଠାନ CIRDAP ସଦସ୍ୟ ରାଷ୍ଟ୍ରଙ୍କ ସହ ମଧ୍ୟ ଯୋଗସୂତ୍ର ସ୍ଥାପନ କରିପାରିବ । ବିଶେଷ ଭାବେ ଗ୍ରାମାଞ୍ଚଳ ଦାରିଦ୍ର୍ୟ ଦୂରୀକରଣ କାର୍ଯ୍ୟକ୍ରମ ପ୍ରବର୍ତ୍ତନ ଦିଗରେ ଏହି ଉପକାରସିଦ୍ଧ ହେବ ।
ପୁରୁଷ ଟ୍ରିପଲ ଜମ୍ପରେ ସ୍ଵର୍ଣ୍ଣ ପଦକ ବିଜେତା ଅର୍ପିନ୍ଦର ସିଂଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ଇଣ୍ଡୋନେସିଆର ଜାକର୍ତ୍ତା-ପାଲେମବଙ୍ଗଠାରେ ଚାଲିଥିବା ଅଷ୍ଟାଦଶ ଏସୀୟ କ୍ରୀଡାର ପୁରୁଷ ଟ୍ରିପଲ ଜମ୍ପରେ ସ୍ଵର୍ଣ୍ଣ ପଦକ ବିଜେତା ଅର୍ପିନ୍ଦର ସିଂଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । “ପ୍ରତିଭାସମ୍ପନ୍ନ ଏବଂ କଠିନ ପରିଶ୍ରମୀ ଅର୍ପିନ୍ଦର ସିଂ ପୁରୁଷ ଟ୍ରିପଲ ଜମ୍ପ ବର୍ଗରେ ସ୍ଵର୍ଣ୍ଣ ପଦକ ଜିଣିଛନ୍ତି । ତାଙ୍କ କୃତିତ୍ଵ ଓ ସଫଳତା ପ୍ରତ୍ୟେକ ଭାରତୀୟଙ୍କୁ ଆନନ୍ଦିତ କରିଛି,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଯୁବ ବ୍ୟାପାର କ୍ଷେତ୍ରରେ ଭାରତ-ତାଜିକିସ୍ତାନ ସହଯୋଗ ବୁଝାମଣାକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଯୁବ ବ୍ୟାପାର କ୍ଷେତ୍ରରେ ସହଯୋଗ ଲାଗି ଭାରତ ଏବଂ ତାଜିକିସ୍ତାନ ମଧ୍ୟରେ ବୁଝାମଣାକୁ ମଞ୍ଜୁରି ଦେଇଛନ୍ତି । ଯୁବ ବ୍ୟାପାରରେ ସହଯୋଗକୁ ପ୍ରୋତ୍ସାହନ ଦେବା ସମ୍ପର୍କରେ ଭାରତ ଏବଂ ତାଜିକିସ୍ତାନ ମଧ୍ୟରେ ଏକ ବୁଝାମଣାପତ୍ରରେ ଉଭୟ ଦେଶ 8 ଅକ୍ଟୋବର 2018ରେ ଦୁଶାମ୍ବେରେ ସ୍ୱାକ୍ଷର କରିଥିଲେ । ଭାରତ ସରକାରଙ୍କ ପାଇଁ ତାଜିକିସ୍ତାନରେ ଭାରତର ରାଷ୍ଟ୍ରଦୂତ ଶ୍ରୀ ସୋମନାଥ ଘୋଷ ଏବଂ ତାଜିକିସ୍ତାନ ଗଣରାଜ୍ୟର ଯୁବ ଏବଂ କ୍ରୀଡ଼ା ବ୍ୟାପାରର ସମିତିର ଅଧ୍ୟକ୍ଷ ଶ୍ରୀ ଅବଦୁଲ୍ଲୋଜାଦା ଅହତମ ରୁସ୍ତମ ବୁଝାମଣାପତ୍ରରେ ସ୍ୱାକ୍ଷର କରିଥିଲେ । ବୁଝାମଣା 5 ବର୍ଷର ଅବଧି ଲାଗି ବୈଧ ହେବ । ଯୁବ ବ୍ୟାପାରରେ ସହଯୋଗ କ୍ଷେତ୍ରରେ ଯୁବକମାନଙ୍କୁ ଯୁବ ସଂଗଠନର ପ୍ରତିନିଧି ଏବଂ ଯୁବ ନୀତି ନିର୍ମାରେ ସଂଲଗ୍ନ ସରକାରୀ ଅଧିକାରୀମାନଙ୍କ ଆଦାନପ୍ରଦାନ ସହିତ ଉଭୟ ଦେଶରେ ଯୁବ ବ୍ୟାପାର ଉପରେ ଆୟୋଜିତ ହେଉଥିବା ଅନ୍ତର୍ଜାତୀୟ ସମ୍ମିଳନୀ ଏବଂ ସେମିନାର ଲାଗି ନିମନ୍ତ୍ରଣ, ମୁଦ୍ରୀତ ସାମଗ୍ରୀ, ଚଳଚ୍ଚିତ୍ର, ଅଭିଜ୍ଞତା, ଯୁବ ବ୍ୟାପାରରେ ଗବେଷଣା ଏବଂ ଅନ୍ୟ ସୂଚନାର ଆଦାନପ୍ରଦାନ, ଯୁବ କ୍ୟାମ୍ପ, ଯୁବ ଉତ୍ସବ ଏବଂ ଉଭୟ ଦେଶରେ ଆୟୋଜିତ ହେଉଥିବା ଅନ୍ୟ ଯୁବ କାର୍ଯ୍ୟକ୍ରମ ସାମିଲ ରହିଛି । ଏହାବ୍ୟତୀତ ଉଭୟ ଦେଶର ନିୟମ ଅନୁରୂପ ମିଳିତ ଭାବେ ଅନୁମୋଦିତ ଯୁବ ବ୍ୟାପାରରେ ସହଯୋଗୀ ଗତିବିଧି ମଧ୍ୟ ଏହାର ପରିଧି ମଧ୍ୟରେ ରଖାଯାଇଛି । ବୁଝାମଣାପତ୍ରର ଉଦ୍ଦେଶ୍ୟ ତାଜିକିସ୍ତାନ ସହିତ ଯୁବ ବ୍ୟାପାରରେ ସହଯୋଗକୁ ପ୍ରୋତ୍ସାହିତ କରିବା ଏବଂ ଏହାକୁ ସୁଦୃଢ଼ କରିବା । ଏଥିପାଇଁ ଉଭୟ ପକ୍ଷ ଦ୍ୱାରା ଆୟୋଜିତ କାର୍ଯ୍ୟକ୍ରମ ଏବଂ ଗତିବିଧିରେ ଭାଗ ନେବା ଏବଂ ସୂଚନା ଏବଂ ତଥ୍ୟ ବାଂଟିବା ଏବଂ ଯୁବକମାନଙ୍କ ବିନିମୟ କରିବା ମଧ୍ୟ ସାମିଲ କରାଯାଇଛି । ଲାଭ : ଏହି ବୁଝାମଣା ଦ୍ୱାରା ଯୁବ ବ୍ୟାପାର କ୍ଷେତ୍ରରେ ବିନିମୟ କାର୍ଯ୍ୟକ୍ରମ ଲାଗି ସୁବିଧା ହେବ, ଯାହାଦ୍ୱାରା ଯୁବକମାନଙ୍କ ମଧ୍ୟରେ ବିଚାର, ମୂଲ୍ୟ ଏବଂ ସଂସ୍କୃତିର ଆଦାନ ପ୍ରଦାନକୁ ପ୍ରୋତ୍ସାହନ ଦେବାରେ ସହାୟତା ମିଳିବ ଏବଂ ଭାରତ ଓ ତାଜିକିସ୍ତାନ ମଧ୍ୟରେ ବନ୍ଧୁତ୍ୱପୂର୍ଣ୍ଣ ସମ୍ପର୍କ ସୁଦୃଢ଼ ହେବ । ଉଭୟ ଦେଶ ମଧ୍ୟରେ ଏହିପରି ଦ୍ୱିପାକ୍ଷିକ ବିନିମୟ କାର୍ଯ୍ୟକ୍ରମ ଜରିଆରେ ଯେଉଁ ଲାଭ ମିଳିବ, ଏହାଦ୍ୱାରା ଜାତି, ଧର୍ମ ଏବଂ ଲିଙ୍ଗଗତ ବିଭେଦଠାରୁ ଉର୍ଦ୍ଧ୍ଵରେ ସମସ୍ତ ଯୁବକମାନଙ୍କୁ ସମାନ ଭାବେ ଲାଭ ମିଳିପାରିବ । ଏହାଦ୍ୱାରା ଯୁବକମାନଙ୍କ ମଧ୍ୟରେ ଅନ୍ତର୍ଜାତୀୟ ବୁଝାମଣା ବିକଶିତ ହେବ ଏବଂ ସେମାନେ ଯୁବ ବ୍ୟାପାର କ୍ଷେତ୍ରରେ ନିଜର ଜ୍ଞାନ ଏବଂ ବିଶେଷତ୍ୱକୁ ବଢ଼ାଇପାରିବେ ।
ଜାମ୍ମୁ କାଶ୍ମୀରରେ ଆତଙ୍କବାଦୀ ଆକ୍ରମଣରେ ପ୍ରାଣ ହରାଇଥିବା ବ୍ୟକ୍ତିଙ୍କ ପାଇଁ ପ୍ରଧାନମନ୍ତ୍ରୀ ଶୋକ ପ୍ରକାଶ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାମ୍ମୁ କାଶ୍ମୀରରେ ହୋଇଥିବା ଆତଙ୍କବାଦୀ ଆକ୍ରମଣରେ ପ୍ରାଣ ହରାଇଥିବା ଲୋକଙ୍କ ପାଇଁ ଦୁଃଖ ପ୍ରକାଶ କରିଛନ୍ତି ଏବଂ ଏହି ଘଟଣାର ସବିଶେଷ ତଥ୍ୟ ଲୋଡିଛନ୍ତି । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍‍ କରିଛି; “ଜାମ୍ମୁ କାଶ୍ମୀରରେ ହୋଇଥିବା ଆତଙ୍କବାଦୀ ଆକ୍ରମଣ ସମ୍ପର୍କରେ ପ୍ରଧାନମନ୍ତ୍ରୀ ନରେନ୍ଦ୍ରା ମୋଦୀ ସବିଶେଷ ତଥ୍ୟ ମାଗିଛନ୍ତି । ଏହି ଆକ୍ରମଣରେ ସହିଦ ହୋଇଥିବା ସୁରକ୍ଷା କର୍ମୀଙ୍କ ପରିବାରକୁ ମଧ୍ୟ ସେ ସମବେଦନା ଜଣାଇଛନ୍ତି ।”
ବ୍ରହ୍ମାକୁମାରୀ ପରିବାରର 80ତମ ବାର୍ଷିକୀ ସମାରୋହକୁ ଭିଡିଓ କନଫେରେନ୍ସିଙ୍ଗ ଜରିଆରେ ସମ୍ବୋଧିତ କରୁଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବ୍ରହ୍ମାକୁମାରୀ ପରିବାରର 80ତମ ବାର୍ଷିକୀ ସମାରୋହକୁ ମାର୍ଚ୍ଚ 26, 2017 ରେ ନୂଆଦିଲ୍ଲୀରୁ ଭିଡିଓ କନଫେରେନ୍ସିଙ୍ଗ ଜରିଆରେ ସମ୍ବୋଧିତ କରିଛନ୍ତି । ଆନ୍ତର୍ଜାତିକ ସମାବେଶ ଏବଂ ସାଂସ୍କୃତିକ ସମାରୋହକୁ ଭାରତ ତଥା ବିଦେଶରୁ ଆସିଥିବା ପ୍ରତିନିଧିମାନଙ୍କୁ ସ୍ଵାଗତ କରି ପ୍ରଧାନମନ୍ତ୍ରୀ ଶ୍ରୀ ମୋଦୀ ପ୍ରଜାପିତା ବ୍ରହ୍ମାକୁମାରୀ ଈଶ୍ଵରୀୟ ବିଶ୍ଵବିଦ୍ୟାଳୟର ପ୍ରତିଷ୍ଠାତା ଦାଦା ଲେଖରାଜଙ୍କ ପ୍ରତି ଗଭୀର ଶ୍ରଦ୍ଧାଞ୍ଜଳି ଅର୍ପଣ କରିଥିଲେ । ବର୍ତ୍ତମାନ 100-ବର୍ଷ ବୟସରେ ମଧ୍ୟ ଦାଦି ଜାନକୀ ସମାଜ ସେବା ଜାରି ରଖିଥିବାରୁ ଏହାର ପ୍ରଶଂସା କରି ପ୍ରଧାନମନ୍ତ୍ରୀ ତାଙ୍କୁ ଜଣେ ସଚ୍ଚା କର୍ମ ଯୋଗୀ ଭାବେ ଅଭିହିତ କରିଥିଲେ । ସୌର ଶକ୍ତି ଭଳି ବହୁବିଧ କ୍ଷେତ୍ରରେ କାର୍ଯ୍ୟ କରୁଥିବା ବ୍ରହ୍ମାକୁମାରୀ ଅନୁଷ୍ଠାନର ପ୍ରୟାସକୁ ପ୍ରଧାନମନ୍ତ୍ରୀ ବେଶ ପସନ୍ଦ କରିଥିଲେ । ବ୍ରହ୍ମାକୁମାରୀ ଅନୁଷ୍ଠାନକୁ ଏହି ଅବସରରେ ପ୍ରଧାନମନ୍ତ୍ରୀ ଡିଜିଟାଲ ନେଣଦେଣ କରିବାକୁ ପ୍ରୋତ୍ସାହିତ କରିଥିଲେ । ସମ୍ବୋଧନ ବେଳେ ପ୍ରଧାନମନ୍ତ୍ରୀ ସ୍ଵଚ୍ଛ ଭାରତ, ଏଲଇଡି ଆଲୋକ ବ୍ୟବସ୍ଥା, ଆଦି ବିଭିନ୍ନ ଅଭିଯାନର ଲୋକକଲ୍ୟାଣ ଦିଗ ସମ୍ପର୍କରେ ଅବତାରଣା କରିଥିଲେ ।
ଗଣେଶ ଚତୁର୍ଥୀ ଅବସରରେ ଜନସାଧାରଣଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ଗଣେଶ ଚତୁର୍ଥୀର ପବିତ୍ର ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜନସାଧାରଣଙ୍କୁ ଅଭିନନ୍ଦନ ଜଣାଇଛନ୍ତି । “गणपति बाप्पा मोरया! गणेश चतुर्थी के शुभ अवसर पर देशवासियों को हार्दिक शुभकामनाएं। ଗଣେଶ ଚତୁର୍ଥୀର ଶୁଭ ଅବସରରେ ଦେଶବାସୀଙ୍କୁ ହାର୍ଦ୍ଦିକ ଶୁଭକାମନା,” ବୋଲି ପ୍ରଧାନମନ୍ତ୍ରୀ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀ (ତା୦୧.୦୯.୨୦୨୧)ଦିନ ଶ୍ରୀଲ ଭକ୍ତିବେଦାନ୍ତ ସ୍ୱାମୀ ପ୍ରଭୁପାଦଙ୍କ ୧୨୫ତମ ଜନ୍ମ ଶତବାର୍ଷିକୀ ଅବସରରେ ଏକ ସ୍ୱତନ୍ତ୍ର ସ୍ମାରକୀ ମୁଦ୍ରା ଉନ୍ମୋଚନ କରିବେ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି (ତା୦୧.୦୯.୨୦୨୧) ଅପରାହ୍ନ ୪.୩୦ରେ ଶ୍ରୀଲ ଭକ୍ତ ବେଦାନ୍ତ ସ୍ୱାମୀ ପ୍ରଭୁପାଦଙ୍କ ୧୨୫ତମ ଜନ୍ମବାର୍ଷିକୀ ଅବସରରେ ଏକ ସ୍ୱତନ୍ତ୍ର ସ୍ମାରକୀ ମୁଦ୍ରା ଭିଡିଓ କନ୍‌ଫରେନ୍ସିଂ ଜରିଆରେ ଉଦ୍‌ଘାଟନ କରିବେ । ଶ୍ରୀଲ ଭକ୍ତିବେଦାନ୍ତ ସ୍ୱାମୀ ପ୍ରଭୁପାଦଜୀଙ୍କ ସମ୍ପର୍କରେ-ସ୍ୱାମୀ ଜୀ International Society for Krishna Consciousness (ISKCON)ଲୋକପ୍ରିୟ ଭାବେ ଜଣାଶୁଣା ହରେକୃଷ୍ଣ ଆନ୍ଦୋଳନର ପ୍ରତିଷ୍ଠା କରିଥିଲେ । ଇସ୍‌କନ୍ ଶ୍ରୀମଦ୍ ଭାଗବତ୍ ଗୀତା ଓ ଅନ୍ୟାନ୍ୟ ବୈଦିକ ସାହିତ୍ୟ କୃତି ଗୁଡିକ ୮୯ ଟି ଭାଷାରେ ଅନୁବାଦ କରିଛନ୍ତି । ସମଗ୍ର ବିଶ୍ୱରେ ବୈଦିକ ସାହିତ୍ୟର ପ୍ରଚାର ପ୍ରସାର ଦିଗରେ ଇସ୍କନ୍ ଏକ ଅଗ୍ରଣୀ ଭୂମିକା ଗ୍ରହଣ କରିଛି । ସ୍ୱାମୀଜୀଙ୍କ ଶତାଧିକ ମନ୍ଦିର ନିର୍ମାଣ କରିବା ସହ ଅନେକ ପୁସ୍ତକ ମଧ୍ୟ ରଚନା କରିଛନ୍ତି । ସେ ବିଶ୍ୱରେ ଭକ୍ତି ଯୋଗ ଶିକ୍ଷାଦାନ ମଧ୍ୟ କରିଛନ୍ତି କେନ୍ଦ୍ର ସଂସ୍କୃତି ମନ୍ତ୍ରୀ ମଧ୍ୟ ଏହି ଅବସରରେ ଉପସ୍ଥିତ ରହିବେ ।
ମଧ୍ୟପ୍ରଦେଶର ବର୍ଷା ଓ ବନ୍ୟାରେ ପୀଡିତ ବ୍ୟକ୍ତିଙ୍କ ପାଇଁ ଅନୁକମ୍ପା ରାଶି ଘୋଷଣା କଲେ ପ୍ରଧାନମନ୍ତ୍ରୀ

ମଧ୍ୟପ୍ରଦେଶର ବର୍ଷା ଓ ବନ୍ୟାରେ ଯେଉଁ ବ୍ୟକ୍ତିମାନେ ପ୍ରାଣ ହରାଇଛନ୍ତି ସେମାନଙ୍କ ନିକଟ ସମ୍ପର୍କୀୟଙ୍କୁ ପ୍ରଧାନମନ୍ତ୍ରୀ ରାଷ୍ଟ୍ରୀୟ ରିଲିଫ ପାଣ୍ଠିରୁ 2 ଲକ୍ଷ ଟଙ୍କାର ଅନୁକମ୍ପା ରାଶି ପ୍ରଦାନକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅନୁମୋଦନ କରିଛନ୍ତି । ଆହତ ବ୍ୟକ୍ତିମାନଙ୍କୁ 50 ହଜାର ଟଙ୍କା ପ୍ରଦାନ କରାଯିବ । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟ୍ଵିଟ୍ କରିଛି ଯେ, “ମଧ୍ୟପ୍ରଦେଶର ବର୍ଷା ଓ ବନ୍ୟାରେ ପ୍ରାଣ ହରାଇଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପ୍ରଧାନମନ୍ତ୍ରୀ ରାଷ୍ଟ୍ରୀୟ ରିଲିଫ ପାଣ୍ଠିରୁ 2 ଲକ୍ଷ ଟଙ୍କାର ଅନୁକମ୍ପା ରାଶି ପ୍ରଦାନକୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଅନୁମୋଦନ କରିଛନ୍ତି । ସେହିଭଳି ଆହତମାନଙ୍କୁ ମଧ୍ୟ 50 ହଜାର ଟଙ୍କା ଦିଆଯିବ” ।
କଲ୍ୟାଣମୂଳକ ପ୍ରକଳ୍ପ କାର୍ଯ୍ୟକାରୀ କରିବା ଲାଗି ବାଂଲାଦେଶକୁ ୪.୫  ବିଲିଅନ ଆମେରିକୀୟ ଡଲାର ତୃତୀୟ ଲାଇନ୍ ଋଣ ସହାୟତା ପ୍ରସ୍ତାବକୁ କେନ୍ଦ୍ର କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ୍ କମିଟି ବୈଠକରେ କଲ୍ୟାଣମୂଳକ ପ୍ରକଳ୍ପ କାର୍ଯ୍ୟକାରୀ କରିବା ଲାଗି ବାଂଲାଦେଶକୁ 4.5 ବିଲିଅନ ଆମେରିକୀୟ ଡଲାର ତୃତୀୟ ଲାଇନ୍ ଋଣ ସହାୟତା ପ୍ରସ୍ତାବ ସଂକ୍ରାନ୍ତୀୟ ବୁଝାମଣାପତ୍ର (Moରେ ବାଂଲାଦେଶ ପ୍ରଧାନମନ୍ତ୍ରୀ ଭାରତ ଗସ୍ତରେ ଆସିଥିବା ସମୟରେ ଏହି ଏମ୍ଓୟୁ ସ୍ୱାକ୍ଷରିତ ହୋଇଥିଲା । ଏହି ଏମଓୟୁରେ ଦୁଇ ଦେଶ ମଧ୍ୟରେ କୂଟନୈତିକ ସମ୍ପର୍କ, ବାଂଲାଦେଶରେରେ ଭିତିଭୂମି ବିକାଶ, ଭାରତ ଏବଂ ବାଂଲାଦେଶ ମଧ୍ୟରେ ଯୋଗାଯୋଗ ବ୍ୟବସ୍ଥାର ଉନ୍ନତି, ଉତ୍ତରପୂର୍ବାଂଚଳ ସହ ଯୋଗାଯୋଗ ବ୍ୟବସ୍ଥାରେ ସୁଧାର, ବାଂଲାଦେଶରେ ଭାରତୀୟ କମ୍ପାନୀଗୁଡ଼ିକ ପାଇଁ ବ୍ୟବସାୟ ସୁଯୋଗ ଆଦି ସୁବିଧା ରହିଛି । ବାଂଲାଦେଶକୁ ଏହି ଆର୍ଥିକ ସହାୟତା ବ୍ୟବସ୍ଥା ଦ୍ୱାରା ଦୁଇ ଦେଶର ଦ୍ୱିପାକ୍ଷିକ ସମ୍ପର୍କରେ ସୁଧାର ଆସିବ ।
ସେନା ଦିବସ ଅବସରରେ ପ୍ରଧାନମନ୍ତ୍ରୀ ଭାରତୀୟ ସେନା ଜବାନଙ୍କୁ ଶୁଭେଚ୍ଛା ଜଣାଇଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେନା ଦିବସ ଅବସରରେ ଭାରତୀୟ ସେନାର ଜବାନମାନଙ୍କୁ ଶୁଭେଚ୍ଛା ଜଣାଇଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ସେନା ଦିବସ ଅବସରରେ ବିଶେଷ ଶୁଭେଚ୍ଛା, ବିଶେଷକରି ଆମର ସାହସୀ ସୈନିକ, ସମ୍ମାନିତ ବରିଷ୍ଠ ଏବଂ ସେମାନଙ୍କ ପରିବାରକୁ ଶୁଭେଚ୍ଛା । ଭାରତୀୟ ସେନା ନିଜର ସାହସିକତା ଏବଂ ବୃତ୍ତିଗତ କାର୍ଯ୍ୟ ପାଇଁ ପରିଚିତ । ଜାତୀୟ ସୁରକ୍ଷା ଦିଗରେ ଭାରତୀୟ ସେନାର ଅମୂଲ୍ୟ ଅବଦାନକୁ କୌଣସି ଶବ୍ଦରେ ପ୍ରକାଶ କରାଯାଇ ପାରିବ ନାହିଁ । ଭାରତୀୟ ସେନାର ଜବାନ ମାନେ ଦୁର୍ଗମ ଅଞ୍ଚଳରେ ସେବା କରନ୍ତି ଏବଂ ପ୍ରାକୃତିକ ବିପର୍ଯ୍ୟୟ ସମେତ ମାନବିକ ସଙ୍କଟ ସମୟରେ ଆମର ନାଗରିକମାନଙ୍କୁ ସାହାଯ୍ୟ କରିବାରେ ଆଗରେ ରହିଥାନ୍ତି । ବିଦେଶରେ ଶାନ୍ତି ରକ୍ଷା ମିଶନରେ ସେନାର ଅବଦାନ ପାଇଁ ଭାରତ ଗର୍ବିତ ବୋଲି ସେ କହିଛନ୍ତି ।”
ମୁମ୍ବାଇ ସହରାଞ୍ଚଳ ପରିବହନ ପ୍ରକଳ୍ପକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ମୁମ୍ବାଇ ସହରାଞ୍ଚଳ ପରିବହନ ପ୍ରକଳ୍ପ ତୃତୀୟ ପର୍ଯ୍ୟାୟକୁ ମଞ୍ଜୁରି ମିଳିଛି । ଏହି ପ୍ରକଳ୍ପ କାର୍ଯ୍ୟକାରୀ କରିବା ଲାଗି ୮,୬୭୯ କୋଟି ଟଙ୍କାର ବ୍ୟୟ ଅଟକଳ କରାଯାଇଛି ଓ ତାହା ପୂର୍ଣ୍ଣାଙ୍ଗ ହେବା ବେଳକୁ ୧୦,୯୪୭ କୋଟି ଟଙ୍କା ବ୍ୟୟ କରାଯିବ । ତ୍ରୟୋଦଶ ପଞ୍ଚବାର୍ଷିକ ଯୋଜନା କାଳରେ ଆସନ୍ତା ପାଞ୍ଚ ବର୍ଷ ମଧ୍ୟରେ ଏହା ସମ୍ପୂର୍ଣ୍ଣ ହେବାର ସମୟସୀମା ଧାର୍ଯ୍ୟ କରାଯାଇଛି । ଏବେ ବିହାର ଏବଂ ଦହୁନରୋଡ ମଧ୍ୟରେ ଥିବା ବ୍ୟସ୍ତବହୁଳ ଦୋହରା ରେଳପଥ ଦ୍ୱାରା ହିଁ ପଶ୍ଚିମ ରେଳବାଇ ସହରତଳି ରେଳ ସେବା କାର୍ଯ୍ୟକାରୀ କରୁଛି । ତେବେ ଏହା ମୁମ୍ବାଇ-ଅହମ୍ମଦାବାଦ ଓ ମୁମ୍ବାଇ-ଦିଲ୍ଲୀ ମୁଖ୍ୟ ରେଳପଥର ଅଂଶବିଶେଷ । ଏହି ରେଳପଥରେ ରେଳ ଯାତାୟତ ସର୍ବୋଚ୍ଚ ସୀମାରେ ପହଂଚି ସାରିଥିବାରୁ ଏଥିରେ ସହରତଳି ରେଳ ଚଳାଚଳ କରାଯିବା ଅସମ୍ଭବ ହୋଇପଡିଛି । ତେଣୁ ବିହାର-ଦହନୁ ମଧ୍ୟରେ ଅତିରିକ୍ତ ଡବଲ ରେଳପଥ ନିର୍ମାଣ ଦ୍ୱାରା ଏହି କ୍ଷେତ୍ରର ଯାତ୍ରୀମାନଙ୍କ ରେଳଯାତ୍ରା ଆବଶ୍ୟକତାକୁ ପୂରଣ କରାଯାଇପାରିବ । ଏହାଦ୍ୱାରା ସହରାଞ୍ଚଳ ରେଳସେବା ଚର୍ଚ୍ଚ ଗେଟଠାରୁ ଦହନୁ ରୋଡ ପର୍ଯ୍ୟନ୍ତ ସଂପ୍ରସାରିତ ହେବ । ଏହି କ୍ଷେତ୍ରରେ ଗତ କିଛି ବର୍ଷ ମଧ୍ୟରେ ବୃଦ୍ଧି ପାଇଥିବା ଜନସଂଖ୍ୟା ଓ ସହରୀକରଣ ଆବଶ୍ୟକତାକୁ ପାନଭେଲ-କରଜାତ ଡବଲ ଲାଇନ ପୂରଣ କରବ । ପୁଣି କରଜାତଠାରୁ ସିଏସଟିଏମ ପର୍ଯ୍ୟନ୍ତ ବିକଳ୍ପ ରେଳପଥ ମଧ୍ୟ ଏହାଦ୍ୱାରା ଉପଲବ୍ଧ ହେବ । ପାନଭେଲ ଦେଇ ରେଳପଥ ସଂଯୋଗ ହେଲେ ୨୩ କିଲୋମିଟର କମ ପଡିବ । ଏବେ କଲ୍ୟାଣଠାରୁ ଭାସି/ପାନଭେଲ ପର୍ଯ୍ୟନ୍ତ ଯାଉଥିବା ଯାତ୍ରୀମାନେ ଥାନେଠାରେ ଓହ୍ଲାଇ ଟ୍ରାନ୍ସହାରବୋର ଟ୍ରେନ ଧରୁଛନ୍ତି । ଆଇରୋଲି-କଲୱା କରିଡର ଥାନେ ଷ୍ଟେସନର ଯାତ୍ରୀଭିଡକୁ କମାଇବା ଏହି ନୂତନ ପ୍ରକଳ୍ପରେ ଥାନେ, ପାଲଘର, ରାଇଗଡ ଓ ମୁମ୍ବାଇ ଜିଲ୍ଲାକୁ ସାମିଲ କରାଯାଇଛି ।
ରୁଷ ରାଷ୍ଟ୍ରପତି ମହାମହିମ ଭ୍ଲାଦିମିର ପୁତିନଙ୍କ ସହ ଫୋନରେ କଥା ହେଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରୁଷ ରାଷ୍ଟ୍ରପତି ମହାମହିମ ଭ୍ଲାଦିମିର ପୁତିନଙ୍କ ସହିତ ଫୋନରେ କଥା ହୋଇଛନ୍ତି । ଦୁଇ ନେତା ୟୁକ୍ରେନରେ ବର୍ତ୍ତମାନର ପରିସ୍ଥିତି ସମ୍ପର୍କରେ ସମୀକ୍ଷା କରିଥିଲେ, ବିଶେଷ କରି ଖାରକିଭ ସହରରେ ଫସି ରହିଥିବା ବହୁସଂଖ୍ୟକ ଭାରତୀୟ ଛାତ୍ରଛାତ୍ରୀଙ୍କ ସମ୍ପର୍କରେ କଥା ହୋଇଥିଲେ। ଯୁଦ୍ଧଗ୍ରସ୍ତ ଅଞ୍ଚଳରୁ ଭାରତୀୟ ନାଗରିକମାନଙ୍କୁ ସୁରକ୍ଷିତ ଭାବେ ଫେରାଇ ଆଣିବାକୁ ସେମାନେ କଥା ହୋଇଥିଲେ ।
ଶ୍ରୀ ଅଟଳ ବିହାରୀ ବାଜପେୟୀଙ୍କୁ ତାଙ୍କ ଜୟନ୍ତୀରେ ପ୍ରଧାନମନ୍ତ୍ରୀ ମନେ ପକାଇଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ଅଟଳ ବିହାରୀ ବାଜପେୟୀଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଆଦରଣୀୟ ଅଟଳ ଜୀଙ୍କୁ ତାଙ୍କ ଜୟନ୍ତୀରେ କୋଟି କୋଟି ପ୍ରଣାମ ।’ ତାଙ୍କ ଜୟନ୍ତୀରେ ଅଟଳ ଜୀଙ୍କୁ ମନେ ପକାଇବା । ଜାତି ପାଇଁ ତାଙ୍କର ସମୃଦ୍ଧ ସେବା ଦ୍ୱାରା ଆମେ ଅନୁପ୍ରାଣିତ । ଭାରତକୁ ଶକ୍ତିଶାଳୀ ଏବଂ ବିକଶିତ କରିବା ପାଇଁ ସେ ନିଜ ଜୀବନକୁ ଉତ୍ସର୍ଗ କରିଥିଲେ । ତାଙ୍କର ବିକାଶମୂଳକ ପଦକ୍ଷେପ ଲକ୍ଷ ଲକ୍ଷ ଭାରତୀୟଙ୍କୁ ସକରାତ୍ମକ ଭାବରେ ପ୍ରଭାବିତ କରିଥିଲାୟ ।”